שבויים ערבים במלחמת העצמאות

שבויים ערבים במלחמת העצמאות נלקחו על ידי ההגנה, האצ"ל וצה"ל במהלך מלחמת העצמאות. בתחילת פברואר 1948 הכחיש דובר ההגנה שההגנה לקחה שבויים וטען שרק נעצרו ערבים שנלקחו לחקירה ואלו שוחררו לאחר החקירה. במבצע של הארגון הצבאי הלאומי לטיהור רמת מנשה ב-12 במאי 1948 נלקחו כ-120 שבויים. שבויים ערבים נלקחו בין השאר בכיבוש דיר יאסין, יהודיה, עכו, טנטורה וצפת. בתחילת ההפוגה הראשונה היו בידי צה"ל כ-1200 שבויים. כ-420 שבויים היו בכפר אג'ליל ליד הרצליה שהוסב למחנה שבויים. 60 שבויים הוחזקו בידי האצ"ל והועברו לידי צה"ל באותה עת. בירושלים היה מחנה שבויים נוסף בו היו מעל 100 שבויים. במהלך קרבות עשרת הימים נלקחו שבויים רבים בחזית המרכז במיוחד בלוד וברמלה ובחזית הדרום ומספר השבויים הגיע לכ-5000, לא כולל גברים בגיל גיוס בלבוש אזרחי שנעצרו. בספטמבר 1948 פורסם ברמאללה שבידי ישראל מעל 6000 שבויים ערבים. במבצע חירם לקח צה"ל עוד מאות שבויים וכך גם במבצע יואב ובכיבוש משטרת עיראק סוידן. דוד בן-גוריון רשם ביומנו ב-17 בנובמבר 1948 שישראל מחזיקה בכ-9,000 שבויים. במבצע חורב לקח צה"ל קרוב ל-700 שבויים מצרים. מסתננים שנתפסו בישראל נכלאו גם הם במחנות השבויים. כך יצא שמספר השבויים עלה גם לאחר תום הקרבות. למשל, למרות שהשבויים הלבנונים שוחררו במרץ 1949, ביולי 1949 פורסם שישראל מחזיקה ב-10 שבויים לבנוניים. בישראל אף נטען ששבויים ששוחררו לממלכת ירדן הסתננו לישראל כדי לחזור למחנות השבויים, בה התנאים היו טובים יותר מאשר בממלכת ירדן. רובם הגדול של השבויים היו תושבי ארץ ישראל. המדיניות הישראלית הייתה לעצור את כל הגברים בגילאי לחימה בכפרים שנכבשו וכך נעצרו שבויים רבים, שברובם הגדול היו תושבי ארץ ישראל. מדיניות זאת הייתה מושא לביקורת מצד הקומוניסטים שטענו שהמדינה כלאה ערבים שוחרי שלום שהתנגדו ללחימה. מנגד טענו בישראל שרבים מערביי ישראל נלחמו נגד היהודים ועל כן לא היה מנוס מכליאת הערבים בגילאי לחימה, שכן הרבה מהשבויים היו טוענים שהם לא היו בלוחמים. בין השבויים שנתפסו נמצאו תושבי ארצות שכנות לארץ ישראל שנים קודם לכן, ואלו קוטלגו על ידי ישראל על פי ארצות מוצאם. כן היו בין השבויים תושבי ארצות אחרות שהגיעו לארץ ישראל, או נשארו בה כדי להלחם במלחמת העצמאות. ביניהם היו גם מספר בריטים. שבויים נוספים היו כאלו שהגיעו עם צבאות ערב שפלשו לארץ ישראל ונפלו בשבי במהלך הקרבות. צה"ל ניהל חמשה מחנות שבויים: המחנה בכפר אג'ליל, שהיה הגדול ביותר ושוכנו בו כ-3000 שבויים. מחנה המעצר בעתלית שנפתח ביולי 1948 מחנה שבויים בצריפין עם קיבולת של 1800 עצירים. מחנה זה המשיך לפעול לפחות עד יולי 1949 מחנה שבויים בתל השומר עם קיבולת של מעל 1,000 עצירים מחנה שבויים בכפר אום ח'אלד שהחזיק כ-1500 שבויים ונסגר בסוף 1948. שבויים הוחזקו בעוד לפחות 17 מחנות שבויים קטנים יותר, בין השאר במשטרת נהלל, באר שבע, ג'וליס, בית דאראס, בית נאבאלה וירושלים. בסוף מרץ 1949 דווח שכל המחנות למעט אחד נסגרו. בצד היהודי הרבו להדגיש את היחס ההוגן כלפי השבויים ואת העדר התלונות של השבויים על יחס גרוע כלפיהם. מפקד של מחנה שבויים טען שהשבויים מקבלים אוכל יותר טוב משהיה להם לפני השבי. השבויים הועסקו בנקיון ובביצורים. עם זאת, הועלו בקרב הערבים טענות על מחסור במזון הניתן לשבויים. בישראל פורסמו טענות מצד הערבים על מזון לא מספק ואחזקת ילדים בשבי תחת הכותרת בדיות. בעיתונות של השמאל הושמעה ביקורת נגד האצ"ל על קיום תהלוכות שבויים מדיר יאסין בירושלים ותהלוכת שבויים מיפו ברחוב אלנבי בתל אביב. שבויים שוחררו במהלך המלחמה במסגרת חילופי שבויים מקומיים. למשל, ב-23 במאי 1948 הוחלפו שני חיילים ערבים שהיו בידי האצ"ל תמורת שלושה ילדים מפתח תקווה. בתחילת יוני 1948 הוחלפו 60 שבויים פצועים ערבים בשבויים יהודים. בתחילת אוגוסט 1948 שוחררו 214 שבויים נכים. בנובמבר 1948 שוחררו חד צדדית כ-800 שבויים חולים, קטינים וזקנים, ברובם כאלו שנשבו במהלך מבצע חירם זמן קצר קודם השחרור. ב-20 בפברואר 1949 הוחל בשחרור השבויים הארץ ישראליים והעבר ירדניים שהיו בידי ישראל שמספרם היה בין 5,000 ל-6,000, בהתאם להסכם עם ממלכת ירדן. השבויים ששוחררו הועברו לירדן במעבר מנדלבאום. באותו יום שוחררה קבוצה ראשונה של שבויים וקבוצות נוספות שוחררו ב-25 בפברואר 1949, 4 במרץ 1949, 10 במרץ, 15 במרץ 18 במרץ, 27 במרץ, 30 במרץ, 3 באפריל, 10 באפריל, 22 באפריל (השחרור של השבוע הקודם נדחה לבקשת הירדנים), 28 באפריל ו-4 במאי. מכשול לשחרור רבים מהשבויים היה העדפתם להישאר בתחומי ישראל. ב-24 במרץ 1949 שוחררו כמה מאות מהשבויים לתחומי ישראל. בימים 7–9 במרץ 1949 בוצע חילופי השבויים עם מצרים, במסגרתו שוחררו למצרים 1,145 שבויים. ב-7 במרץ שוחררו 29 נכים ופצועים, ב-8 במרץ שוחררו 624 שבויים שהובאו ב-15 אוטובוסים ממחנה עתלית וב-9 במרץ הושלמה החלפת השבויים. ב-24 במרץ 1949 שוחררו ללבנון במסגרת החלפת שבויים 35 מתוך 37 שבויים שקוטלגו בישראל כלבנונים. כמחציתם היו בארץ ישראל מספר שנים לפני פרוץ המלחמה. שניים מהשבויים סירבו לחזור ללבנון ונשארו בישראל. בתחילת מאי 1949 הועברו לידי הסורים 14 שבויים במסגרת חילופי שבויים. בתחילה טענו הסורים שחציים אינם סורים, אך לבסוף נאותו לקבלם. ב-21 ביולי 1949 שוחררו לסוריה 57 שבויים נוספים. 22 שבויים נוספים שזוהו על ידי ישראל כסורים בקשו שלא לעבור לסוריה והושארו בישראל. ביולי 1949, בסיום הרמדאן דווח שבמחנה השבויים הישראלי 622 שבויים, רובם המכריע תושבי ישראל. באוגוסט 1949 החליטה הממשלה לשחרר קבוצה גדולה של השבויים אל תוך ישראל. ההגנה לקוחת שבויים?, הארץ, 8 בפברואר 1948 אצ"ל כבש 5 כפרים בגבול המשולש נהרגו 20 ערבים ונשבו 120 אנשי כנופיות-. טיהור הרי אפרים נמשך, המשקיף, 13 במאי 1948 דיר יאסין נכבשה על ידי אצ"ל ולח"י, הארץ, 11 באפריל 1948 נישבו בידי הלגיון, דבר, 18 במאי 1948 בעכו הכבושה, הארץ, 21 במאי 1948 טנטורה וראש הנקרא בידי כוחותינו, הַבֹּקֶר, 24 במאי 1948 מגילת צפת המשוחררת, הצופה, 7 ביוני 1948 ביקור המחנה שבויים ערביים, דבר, 14 ביוני 1948 אלון קדיש (עורך), מלחמת העצמאות תש"ח תש"ט - דיון מחודש, משרד הביטחון – ההוצאה לאור, עמ' 569 אלף ומאתים שבויים ערבים בידינו, דבר, 11 ביוני 1948 שבויים ערבים לומדים עברית, דבר, 10 ביוני 1948 אשר לזר, בקור במחנה שבויים ערבים בירושלים, הארץ, 21 ביוני 1948 יומן המלחמה בירושלים, המשקיף, 14 ביוני 1948 סיור בזק בגזרת המרכז, דבר, 20 ביולי 1948 300 הרוגים, 200 שבויים אבדות האויב בחזית הדרום, הַבֹּקֶר, 10 ביולי 1948 הישגינו הצבאיים בדרום באחד־עשר ימי קרבות, על המשמר, 22 ביולי 1948 5000 שבויים, קול העם, 23 ביולי 1948 רמאללה: 6000 ערבים נמצאים בשבי , המשקיף, 9 בספטמבר 1948 הושלם מסע הנצחון של צבא ישראל בצפון, הארץ, 1 בנובמבר 1948 באר שבע שוחררה, חרות, 22 באוקטובר 1948 אפרים תלמי, פלוג'ה קרובה ליפול, דבר, 11 בנובמבר 1948 Yazan al-Saadi, ON ISRAEL’S LITTLE-KNOWN CONCENTRATION AND LABOR CAMPS IN 1948-1955, September 29, 2014 הוכה הכח המצרי מעוג'ה עד עסלוג'; נהרגו 3,000 מצרים נלקחו שבויים ושלל, הצופה, 9 בינואר 1949 רק מחנה שבויים אחד נשאר בישראל, הארץ, 7 ביולי 1949 שבויים שוחררו והסתננו חזרה, הארץ, 7 ביולי 1949 70 שבויים ערבים הכריזו שביתת רעב, חרות, 24 בנובמבר 1948 שלמה זרחיה, אחוות עמים, חרות, 3 בינואר 1949 השבויים הבריטים שוחררו, קול העם, 13 בינואר 1949 ש. יצחקי, שבויי האויב במחנות ישראל, הד-המזרח, 24 בדצמבר 1948 רות גולדשמידט, הם סיימו את המלחמה, המדינה, 29 ביולי 1948 נסענו לחלק שי ל...שבויים, יום יום (עיתון ערב), 14 באוקטובר 1948 בעניין השומוש בשבויים ערבים לעבודה בשבת, הצופה, 7 בדצמבר 1948 הדיונים על השבויים הערבים, הצופה, 4 ביולי 1949 75 קומוניסטים ערבים הושמו במחנה שבויים בעתלית, קול העם, 15 בנובמבר 1948 קומוניסט ערבי הושם במחנה שבויים ערבים בבאר־שבע, קול העם, 27 באוקטובר 1948 314 שבויים ערביים שוחררו, דבר, 28 במרץ 1949 על פני השרון, קול העם, 7 ביוני 1948 נ. הולצמן, בגליל המערבי המשוחרר, קול העם, 2 ביוני 1948 תלונות שבויים ערבים, המשקיף, 19 באפריל 1948 24 שבויים ערבים ברחו, חרות, 24 בפברואר 1949 הסוכנות מגנה את פעולת אצ"ל ולח"י בדיר-יאסין, הארץ, 12 באפריל 1948 העלאת הדגלים בבית ברנר, דבר, 2 במאי 1948 ז. דויד, קצרות, אזהרה, דבר, 5 במאי 1948 הכוח החלוצי - יסוד המדינה וערובה לקיומה, על המשמר, 16 במאי 1948 שוחררו 3 מנערי פ"ת השבויים, הצופה, 24 במאי 1948 הוחלפו שבויים בירושלים, המשקיף, 3 ביוני 1948 שוחררו 214 שבויים ערביים נכים, מעריב, 5 באוגוסט 1948 800 שבויים ערבים ישוחררו השבוע, חרות, 14 בנובמבר 1948 180 שבויים ערבים שוחררו, דבר, 21 בפברואר 1949 135 שבויים ערבים שוחררו אתמול, הַבֹּקֶר, 21 בפברואר 1949 יוצאים שבויים ערבים, הארץ, 27 בפברואר 1949 ייתכן שזה תיאור אחר של אותה קבוצה, אך ייתכן שמדובר על קבוצה אחרת: 168 שבויים ערבים הועברו לעבה״י החזרת 150 שבויים יהודיים – מחר, יום יום (עיתון ערב), 27 בפברואר 1949 150 שבויים ערבים הוחזרו, יום יום (עיתון ערב), 4 במרץ 1949 שבויים ערבים רוצים להשאר בארץ, הצופה, 11 במרץ 1949 שוחררו עוד 274 שבויים ערביים, הארץ, 16 במרץ 1949 שיחה בין דיין ואל-תל בעת שחרור 268 שבויים ערביים, הארץ, 20 במרץ 1949 מ. פלאי, הוחזרו שבויים ערבים, דבר, 31 במרץ 1949 261 שבויים ערבים שוחררו, דבר, 4 באפריל 1949 איש כנופיה בריטי ו-165 ערבים הוחזרו ללגיון, חרות, 11 באפריל 1949 שוחררו עוד 334 שבויים ערביים, הַבֹּקֶר, 24 באפריל 1949 515 שבויים ערביים שוחררו אתמול, חרות, 29 באפריל 1949 80 שבויים ערבים הוחזרו, הצופה, 5 במאי 1949 שבויים ערבים המסרבים לחזור, הַבֹּקֶר, 4 במרץ 1949 מ. קפליוק, שוחררו מאות ערבים אזרחי ישראל, דבר, 25 במרץ 1949 ג. הנדל, היום ומחר חוזרים כל שבויינו ממצרים, חרות, 8 במרץ 1949 אפרים מושקוביץ, יום שני לחילופי שבויים עם מצרים, הצופה, 9 במרץ 1949 פרשת יציאת מצרים ממחנה עתלית, דבר, 9 במרץ 1949 נתן דונביץ, הושלמה החלפת השבויים עם מצרים, על המשמר, 10 במרץ 1949 ח. אורבוך, שבויינו מהלבנון מספרים על חויותיהם בשבי, חרות, 27 במרץ 1949 8 שבויים יהודים הוחזרו מסוריה, הַבֹּקֶר, 3 במאי 1949 31 מפדויי השבי הסורי חזרו לישראל, הַבֹּקֶר, 22 ביולי 1949 שבויים ערביים סיימו הרמאדאן, דבר, 28 ביולי 1949 משחררים שבויים ערבים מקומיים, הארץ, 21 באוגוסט 1949